 Tabiiy gazni ulgurji isteʼmolchilarga yetkazib berish va qabul qilish
SHARTNOMASI

	Shartnoma tuzilgan vaqt
	Shartnoma raqami-son
	Shartnoma tuzilgan joy


Keyingi oʻrinlarda “Isteʼmolchi” deb ataluvchi Isteʼmolchining nomi va tashkiliy huquqiy shakli nomidan Isteʼmolchi vakiliga shartnoma tuzish huquqini beruvchi hujjat asosida harakat qiluvchi Isteʼmolchi tashkilot rahbari lavozimi Isteʼmolchi tashkilotning rahbari F.I.O.si bir tomondan, Yetkazib beruvchining nomi va tashkiliy huquqiy shakli (keyinchalik “Yetkazib beruvchi”deb ataluvchi) nomidan Yetkazib beruvchi vakiliga shartnoma tuzish huquqini beruvchi hujjat asosida harakat qiluvchi, Yetkazib beruvchi tashkilot rahbari lavozimi, Yetkazib beruvchi tashkilot rahbari F.I.O.si, ikkinchi tomondan, ushbu Shartnomani quyidagilar haqida imzoladilar:

I.SHARTNOMA PREDMETI

1.1. Yetkazib beruvchi oʻz zimmasiga gaz tarmoqlari orqali Isteʼmolchining kelishilgan buyurtmanomasi boʻyicha tabiiy gazni (keyinlarda oʻrinlarda gaz deb ataladi) mazkur shartnomaning 1.4-bandida koʻrsatilgan hajmlarda yetkazib berish majburiyatini oladi, Isteʼmolchi esa oʻz zimmasiga ushbu hajmda koʻrsatilgan gazni qabul qilish majburiyatini oladi hamda toʻlovlarni belgilangan narx boʻyicha oʻz muddatida amalga oshiradi.
1.2. Yetkazib beruvchi ushbu shartnomaga muvofiq, gaz taʼminoti loyihasi asosida, standartlashtirilgan va sertifikatlangan gaz yoqish moslamalari va gazdan foydalanish uchun uskunalar, shuningdek, gaz sarfini hisobga olish priborlari (keyingi oʻrinlarda oʻlchash moslamalari deb ataladi) mavjud boʻlganda gaz yetkazib beradi.
1.3. Isteʼmolchining asoslantirilgan buyurtmanomasiga asosan Isteʼmolchiga gazni yetkazib berish mo‘ljallangan yil yil uchun yetkazib beriladigan gaz hajmi Isteʼmolchiga yetkazib beriladigan gaz hajmi kub metrni, narxi Isteʼmolchiga yetkazib beriladigan gaz narxi soʻmni tashkil qilib, belgilangan hajmdagi bosim bilan texnik shartlar asosida, shu jumladan choraklar va oylar boʻyicha quyidagicha aniqlanadi:
	I chorak
	I chorak uchun isteʼmolchiga yetkaziladigan gaz hajmi (ming kub.m)
	ming kub.m.,
	yanvar
	Yanvar oyi uchun isteʼmolchiga yetkazib beriladigan gaz hajmi,
	fevral
	Fevral oyi uchun isteʼmolchiga yetkazib beriladigan hajmi,
	mart
	Mart oyi uchun isteʼmolchiga yetkazib beriladigan gaz hajmi

	II chorak
	II chorak uchun isteʼmolchiga yetkazib beriladigan gaz hajmi (ming kub.m)
	ming kub.m.,
	Aprel 
	Aprel oyi uchun isteʼmolchiga yetkazib beriladigan gaz hajmi,
	may
	 May oyi uchun isteʼmolchiga yetkazib beriladigan gaz hajmi
	iyun
	 May oyi uchun isteʼmolchiga yetkazib beriladigan gaz hajmi

	III chorak
	III chorak uchun isteʼmolchiga yetkazib beriladigan gaz hajmi (ming kub.m)
	ming kub.m.,
	iyul
	Iyul oyi uchun isteʼmolchiga yetkazib beriladigan gaz hajmi
	avgust
	Avgust oyi uchun isteʼmolchiga yetkazib beriladigan gaz hajmi
	sentyabr
	Sentyabr oyi uchun isteʼmolchiga yetkazib beriladigan gaz hajmi

	IV chorak
	IV chorak uchun isteʼmolchiga yetkazib beriladigan gaz hajmi (ming kub.m)
	ming kub.m.,
	oktyabr
	Oktyabr oyi uchun isteʼmolchiga yetkazib beriladigan gaz hajmi
	noyabr
	Noyabr oyi uchun isteʼmolchiga yetkazib beriladigan gaz hajmi
	dekabr
	Dekabr oyi uchun isteʼmolchiga yetkazib beriladigan gaz hajmi



Yetkazib beruvchi tomonidan xizmatlarni toʻliq hajmda koʻrsatish uchun gaz taqsimoti tarmoqlarining ishlashi izdan chiqqan taqdirda, Oʻzbekiston Respublikasi Vazirlar Mahkamasining 2008-yil 24-dekabrdagi 277-son qarorida qayd etilgan strategik va ijtimoiy ahamiyatga ega Isteʼmolchilarga Strategik va ijtimoiy ahamiyatga ega (keyingi o‘rinda SVIAE) isteʼmolchiga gazni yetkazib berish yiliyilda zarur boʻlgan gazning minimal hajmi SVIAE isteʼmolchiga yetkazib berilishi lozim bo‘lgan gazning minimal hajmi ming kub metrni, shu jumladan choraklar va oylar boʻyicha quyidagini tashkil qiladi:
	I chorak
	I chorak uchun SVIAE isteʼmolchiga yetkazib beriladigan gaz hajmi (ming kub.m)
	ming kub.m.,
	yanvar
	Yanvar oyi uchun SVIAEga yetkazib beriladigan gaz hajmi
	fevral
	Fevral oyi uchun SVIAEga yetkazib beriladigan gaz hajmi
	mart
	Mart oyi uchun SVIAEga yetkazib beriladigan gaz hajmi

	II chorak
	II chorak uchun SVIAE isteʼmolchiga yetkazib beriladigan gaz hajmi (ming kub.m)
	ming kub.m.,
	aprel
	Aprel oyi uchun SVIAEga yetkazib beriladigan gaz hajmi
	may
	May oyi uchun SVIAEga yetkazib beriladigan gaz hajmi
	iyun
	Iyun oyi uchun SVIAEga yetkazib beriladigan gaz hajmi

	III chorak
	III chorak uchun SVIAE isteʼmolchiga yetkazib beriladigan gaz hajmi (ming kub.m)
	ming kub.m.,
	iyul
	Iyul oyi uchun SVIAEga yetkazib beriladigan gaz hajmi
	avgust
	Avgust oyi uchun SVIAEga yetkazib beriladigan gaz hajmi,
	sentyabr
	Sentyabr oyi uchun SVIAEga yetkazib beriladigan gaz hajmi.

	IV chorak
	IV chorak uchun SVIAE isteʼmolchiga yetkazib beriladigan gaz hajmi (ming kub.m)
	ming kub.m.,
	oktyabr
	Oktyabr oyi uchun SVIAEga yetkazib beriladigan gaz hajmi
	noyabr
	Noyabr oyi uchun SVIAEga yetkazib beriladigan gaz hajmi
	dekabr
	Dekabr oyi uchun SVIAEga yetkazib beriladigan gaz hajmi.


1.4. Agar, Isteʼmolchi oylar boʻyicha boʻlingan buyurtmanomani takdim etmasa, Yetkazib beruvchi tomonidan tabiiy gaz hajmi choraklar boʻyicha (qish davri uchun — oylar boʻyicha) teng taksimlanadi.
1.5. Yetkazib beruvchi Isteʼmolchining kelgusi oy uchun kutilayotgan oʻzgarish toʻgʻrisidagi arizasini tasdiqlangan resurslar balansi va tabiiy gaz taqsimotiga muvofiq ajratilgan hajmlar darajasida koʻrib chiqishi mumkin. 


II. GAZNI YETKAZIB BERISH SHARTLARI

2.1. Gaz ushbu shartnomada koʻrsatilgan muddatlarda va hajmlarda hamda  GOST 5542-2014 (Sanoat va kommunal foydalanish uchun tabiiy yonuvchi gazlar)ga muvofiq yetkazib beriladi.
2.2. Isteʼmolchi Yetkazib beruvchidan ushbu shartnomaning 1.4–bandiga asosan har bir oy uchun kunlik (soat) teng taqsimlangan holda gazni qabul kilib oladi, shuningdek, 4.11-bandiga asosan gazni yetkazish-qabul qilish dalolatnomasini imzolaydi.
2.3. Yetkazib beruvchi Isteʼmolchiga gazni yetkazib berish va qabul qilish tartibi va shartlari oʻzgarganligi haqida 3 sutka oldin qayd qilingan xabarnomani mavjud usullar orqali maʼlum qilishi shart.
Yetkazib beruvchining favqulodda-dispetcherlik xizmati telefon raqami:
Yetkazib beruvchining favqulodda holat uchun aloqa raqami
Isteʼmolchining manzili va telefon raqami: 
Isteʼmolchining manzili va telefon raqami
2.4. Yetkazib beruvchi gaz yetkazib berishning qisqartirilishi haqida qayd qilingan xabarnomani mavjud usullar orqali Isteʼmolchini amalda gaz yetkazib berish qisqartirilishidan 3 kun oldin xabardor qiladi.
Gaz quvurlarida avariya holatlarida Yetkazib beruvchi Isteʼmolchini gaz yetkazib berish kamaytirilganligi yoki toʻxtatilganligi toʻgʻrisida tezkor xabardor qiladi.
2.5. Qonunchilik hujjatlarida belgilangan tartibda maishiy isteʼmolchilarni, idoraviy va munitsipal uy-joy fondini, aholi ehtiyojlarini, shuningdek strategik va ijtimoiy ahamiyatga ega boʻlgan isteʼmolchilarni ob-havo sovib ketishi davrida gaz bilan uzluksiz taʼminlash maqsadida Tabiiy gazdan foydalanish qoidalarida belgilangan tartibda Isteʼmolchiga gaz yetkazib berish qisqartirilishi yoki butunlay toʻxtatilishi mumkin.
2.6. Isteʼmolchi oʻz tasarrufidagi gaz tarmoqlari va ularga oʻrnatilgan uskunalar, Isteʼmolchiga tegishli boʻlgan gaz taqsimlash punktlari (GTP) va gazdan foydalanish qurilmalari, gaz tarmoqlarining saqlanishi va texnik xizmat koʻrsatilishi, foydalanilishi va ularning yaroqliligi uchun javobgarlikni oʻz zimmasiga oladi.
2.7. Isteʼmolchi zahira yoqilgʻiga oʻtkazish jadvaliga kiritilgan taqdirda zaxira yoqilgʻi turidan foydalanishni koʻzda tutishi va uni yetarli miqdorda (3 oy davomida ehtiyojni qoplaydigan) shakllantirishi shart. (strategik korxonalar va ijtimoiy ahamiyatga ega isteʼmolchilar bundan mustasno).
Isteʼmolchi tabiiy gazdan foydalanish qoidalariga muvofiq zaxira yoqilgʻiga oʻtishi va gazdan foydalanishni toʻxtatishi lozim. Gaz yetkazib berishning toʻxtatilishi tegishli dalolatnoma bilan rasmiylashtiriladi
2.8. Isteʼmolchida gaz isteʼmoli hajmi oʻzgarishi munosabati bilan qoʻshimcha gazdan foydalanish qurilmalarining oʻrnatilishi, rekonstruksiya yoki taʼmirlanishi lozim boʻlganda Isteʼmolchi Yetkazib beruvchidan rekonstruksiya qilishning texnik shartlarini olishi shart. Gaz tarmoqlariga ulanish Tabiiy gazdan foydalanish qoidalariga muvofiq amalga oshiriladi.
2.9. Isteʼmolchi yoki Yetkazib beruvchining toʻlov rekvizitlari oʻzgargan taqdirda ular darhol bu haqda bir birlarini xabardor qilishlari lozim. 
2.10. Gazni ishlab chiqarish, qayta ishlash, transportirovka qilish, taqsimlash va isteʼmol qilishning yagona ajralmas texnologik jarayonini hisobga olgan holda, gazni ishlab chiqaruvchi, transportirovka qiluvchi korxonalarning va Yetkazib beruvchining amaldagi qonunchilik talablariga mos boʻlgan koʻrsatmalarining bajarilishi Isteʼmolchi uchun majburiydir.
2.11. Isteʼmolchi gaz hisoblash pribori maʼlumotlarini Tabiiy gaz isteʼmolini hisobga olish va nazorat qilishning avtomatlashtirilgan tizimi (keyingi oʻrinlarda TGNHAT deb ataladi)ga onlayn tarzda muntazam uzatilishini taʼminlash choralarini koʻradi.
Maʼlumotlarni TGNHATga onlayn tarzda uzatilishida Yetkazib beruvchiga aloqador boʻlgan holatlar bundan mustasno.

III. YETKAZIB BERILGAN GAZNI HISOBGA OLISHNI TASHKIL ETISH

3.1. Gazni hisobga olmasdan yetkazib berishga yoʻl qoʻyilmaydi.
3.2. Yetkazib berilgan gaz miqdori gaz tarmoqlari boʻlinishi chegarasida oʻrnatilgan hisoblash priborlari yoki oʻlchash kompleksi koʻrsatkichlari boʻyicha aniqlanadi hamda har ikki tomon imzolaydigan gaz yetkazib berish va qabul qilish dalolatnomasi bilan rasmiylashtiriladi.
Gaz tarmogʻi boʻlinishi chegarasi Yetkazib beruvchi va Isteʼmolchi oʻrtasidagi, tegishliligi boʻyicha aniqlanadigan gaz tarmogʻi boʻlinishi nuqtasi hisoblanadi va unda hisoblash priborlari yoki oʻlchash kompleksi oʻrnatilishi shart.
3.3. Yetkazib berilgan gaz uchun hisob-kitob standart shartlarga nisbatan gaz hajmini – kub metrlarga keltirgan holda (T = 200S, R = 760 mm simob ustuni hisobida) amalga oshiriladi. Tabiiy gaz sarfini hisob-kitob qilishda quyidagi jihatlar hisobga olinadi:
manometrlar va termometrlarning sozligi, ularning davlat qiyoslovidan oʻtganligining amal qilish muddati;
GTSHni sozlash (tartibga solish) muddati, shuningdek amaldagi ishchi bosimining GTSHning sozlanganligi toʻgʻrisidagi dalolatnomada qayd etilgan parametrlarga muvofiqligi.
Yuqoridagi koʻrsatkichlarga rioya qilinmaganda, ortiqcha = 1,0 kg/sm2 koeffitsiyenti qoʻllanadi.
3.4. Yetkazib beruvchining yoki Isteʼmolchining balansida boʻlgan gaz oʻlchash pribori va/yoki oʻlchov kompleksi uning mulki hisoblanadi.
3.5. Isteʼmolchi tomonidan gaz oʻlchash pribori va/yoki oʻlchov kompleksi tanlovi tegishli qoidalar va meʼyorlarga muvofiq amalga oshiriladi va Yetkazib beruvchi bilan kelishiladi. Isteʼmolchi tomonidan gaz oʻlchash pribori va/yoki oʻlchov kompleksi gaz isteʼmolini hisobga olish va nazorat qilishning avtomatlashtirilgan tizimi (TGHNAT)ga ulanishi lozim.
3.6. Gaz oʻlchash priborlari va/yoki oʻlchov kompleksini oʻrnatish va ishlatish amaldagi qoidalar va meʼyorlarga muvofiq amalga oshirilishi kerak. 
3.7. Gaz oʻlchash priborlari va/yoki oʻlchov komplekslarining metrologik va texnik tavsiflari amaldagi meʼyorlar va qoidalarga muvofiq boʻlishi kerak.
3.8. Gaz isteʼmolini hisobga olish priborlarini davlat qiyoslovidan oʻtkazish metrologiya xizmati organlari tomonidan qonunchilikka muvofiq amalga oshiriladi. 
3.9. Rejalashtirilgan ishlarning bir qismi sifatida (qiyoslov koʻrigi/kalibrlash, torayish moslamasini almashtirish, taʼmirlash) gaz oʻlchash priborlarini va/yoki oʻlchov kompleksining qismlarini yechish va oʻrnatish texnik va/yoki ishlab chiqarish extiyojlari asosida kelishuv boʻyicha va ikkala tomonning vakillari ishtirokida amalga oshiriladi.
3.10. Gaz oʻlchash priborlari va/yoki oʻlchov komplekslarini modernizatsiya qilish, gaz oʻlchash priborlarini almashtirish, gazni oʻlchashning boshqa usullarini tanlash masalalari Yetkazib beruvchi bilan kelishiladi. 
3.11. Gazning fizik-kimyoviy parametrlari standart sharoitdagi zichlik, azot (N2) va uglerod dioksidi (CO2) Standart toraytiruvchi qurilmalar asosidagi oʻlchov komplekslarining konfiguratsiyasiga kiritiladi.
Yetkazib beruvchi Isteʼmolchi bilan birgalikda hisoblash priboriga, uning sifat laboratoriyasi tomonidan taqdim etiladigan gaz tarkibi boʻyicha tuzatuvchi oʻzgartirishlarni 12 soatdan kechiktirmasdan kiritishi kerak. Gaz tarkibi boʻyicha koʻrsatkichlarning oʻz vaqtida va haqqoniy kiritilishi uchun javobgarlik Yetkazib beruvchi zimmasida boʻladi.
3.12. Yetkazib beruvchi Isteʼmolchining gaz oʻlchash priborlari va/yoki oʻlchov komplekslari va ularning tarkibiy qismlarining toʻgʻri ishlashini kuzatish huquqiga ega. Shu bilan birga, Isteʼmolchi Oʻzbekiston Respublikasi qonunchiligiga muvofiq Yetkazib beruvchi vakillarining tegishli guvohnoma koʻrsatilgan taqdirda oʻlchash priborlari va/yoki oʻlchash komplekslariga toʻsiqsiz kirishini taʼminlaydi. 
3.13. Quyidagi holatlarda yetkazib berilgan tabiiy gaz uchun plombalanmagan gazdan foydalanish asbob-uskunalarining bir sutkada toʻliq quvvat bilan 24 soat ishlashi hisobidan amalga oshiriladi:
gazni hisobga olish priborini davlat qiyoslovidan oʻtkazish muddati tugaganda va Isteʼmolchi davlat qiyoslovini oʻtkazishga toʻsqinlik qilgan holatda, tegishli hisob-kitob qiyoslov muddati tugagan vaqtdan boshlab u oʻtkazilgandan keyin gazni hisobga olish priborini oʻrnatishgacha boʻlgan davrga.
Isteʼmolchi tomonidan quyida koʻrsatilgan qoida buzilishlari sodir etilgan taqdirda, undan isteʼmol qilingan tabiiy gaz hajmlari narxi (amaldagi tariflar boʻyicha) Yetkazib beruvchining vakolatli xodimi soʻnggi koʻrikdan oʻtkazish vaqtidan boshlab, gazdan foydalanish uskunasining sutkaning  24 soatida toʻliq quvvat bilan ishlashi hisobidan kelib chiqqan holda, biroq mazkur hisob-kitob davri (oy)dan ortiq boʻlmagan muddatga undiriladi:
a) tabiiy gaz isteʼmolini hisobga olish priboriga qasddan shikast yetkazish;
b) oʻchirish qurilmalari, gazdan foydalanadigan uskuna yoki tabiiy gaz isteʼmolini hisobga olish priborida oʻrnatilgan tamgʻalarni qasddan buzish;
v) tabiiy gaz hisobini yuritmasdan yoki oʻrnatilgan tabiiy gaz isteʼmolini hisobga olish priborlaridan foydalanmasdan tabiiy gazni ishlatish, oylik meʼyorlar boʻyicha aholi maishiy ehtiyojlar uchun tabiiy gaz yetkazib berish boʻyicha xizmat koʻrsatish bundan mustasno;
g) gaz quvurlari yoki GTSHlarda, gaz taqsimlash tarmoqlarini texnologik ish rejimini buzishga olib keladigan qurilmalarni oʻrnatish.
Oxirgi koʻrik yoki oxirgi tashrif – gaz taʼminoti tashkilotining vakolatli xodimi tomonidan hisoblagichni texnik va metrologik holatini hamda gaz uskunalarini joyiga chiqqan holda koʻzdan kechirish (tasdiqlovlovchi xujjatlar taqdim etilganida) hisoblanadi.
Xatlovdan oʻtkazish dalolatnomasi mavjud boʻlmaganda tabiiy gaz isteʼmolini hisobga olish priborini davlat qiyoslovidan oʻtkazish uchun yechib olish sanasi oxirgi xatlov oʻtkazilgan kun hisoblanadi. 
Isteʼmolchilar tomonidan gazlashtirish uchun zarur hujjatlar rasmiylashtirmasdan gaz tarmoqlariga oʻzboshimchalik bilan ulangan taqdirda, ushbu xatti-harakatlarni sodir etgan shaxslardan ruxsatsiz foydalanilgan gaz hajmlari qiymati Isteʼmolchi davlat roʻyxatidan rasmiy oʻtkazilgan kundan boshlab (tegishli tasdiqlovchi hujjatlar mavjud boʻlganda) oʻtgan vaqt mobaynida gazdan foydalanish uskunasining sutkaning 24 soatida toʻliq quvvat bilan ishlashi (yoki standart gazdan foydalanish uskunasi mavjud emasligida quvurning oʻtkazish imkoniyati) hisobidan kelib chiqqan holda, biroq daʼvo muddatidan ortiq boʻlmagan miqdorda undiriladi.
Shuningdek, tarmoqqa ulangan gazdan foydalanish uskunasining bir sutkada maksimal (toʻliq) quvvat bilan 24 soat ishlashi hisobidan kelib chiqib, isteʼmol qilingan tabiiy gaz hajmlarining qiymati quyidagi hollarda undiriladi:
a) hisobga olishni notoʻgʻri koʻrsatish maqsadida hisobga olish priborining konfiguratsiyasi va sozligini oʻzgartirish uchun tabiiy gaz isteʼmolini hisobga olish priboriga modem yoki boshqa aloqa vositalarining ruxsatsiz ulangani 
aniqlanganda – ruxsatsiz aralashilgan kundan boshlab butun vaqt davomida (aralashish holati va sanasini tasdiqlovchi hujjatlar mavjud boʻlganda), lekin daʼvo muddatidan koʻp boʻlmagan davrda;
b) tabiiy gaz isteʼmolini hisobga olish priborining xotirasidan isteʼmolchining aybi bilan nazorat qilinadigan maʼlumotlar qisman yoki toʻliq yoʻqotilishiga yoʻl qoʻyilganda – maʼlumotlar yoʻqotilgan vaqtdan nosozlik aniqlangan vaqtgacha (aralashish holati va sanasini tasdiqlovchi hujjatlar mavjud boʻlganda), vaqtni (davrni) aniqlash imkoni boʻlmaganda – oxirgi koʻrik yoki gaz taʼminoti tashkiloti vakili borib koʻrgan vaqtdan boshlab, lekin daʼvo muddatidan koʻp boʻlmagan davrda;
v) gaz isteʼmoli hajmlari hisobga olish priborining ruxsat etilgan maksimal oʻlchov chegarasidan ortiqcha boʻlganda. Ushbu holatda plombalanmagan gaz jihozlarida foydalanilgan gaz uchun hisob-kitoblar oxirgi xatlovdan oʻtkazish dalolatnomasi tuzilgan kundan, xatlov dalolatnomasi mavjud boʻlmaganda esa – gaz taʼminoti tashkiloti vakili tomonidan oxirgi marta borib koʻrilgan kunda amalga oshiriladi;
g) hisobga olish priborini ulash tartibi va sxemasi oʻzgartirilganda, pribordan tashqari vizual aniqlab boʻlmaydigan yashirin yoʻl bilan ulanishlar (gaz quvurlari, baypas liniyalari va boshqalarni yashirincha montaj qilinishi) aniqlanganda – oxirgi xatlovdan oʻtkazish dalolatnomasi tuzilgan kundan, lekin daʼvo muddatidan koʻp boʻlmagan davrda;
d) hisobga olish pribori buzilganda yoki mavjud boʻlmaganda (isteʼmolchi aybi bilan), plombalar uzilganda va vizual aniqlanadigan tabiiy gazning haqiqiy isteʼmoli koʻrsatkichlarini kamaytirish maqsadidagi boshqa qoidabuzarliklarda (jumladan, hisobga olish priboridan tashqari yoki undan oldin gaz quvurlari va baypas liniyalari ulanganda) – bir hisob-kitob davridan koʻp boʻlmagan vaqtda;
Hisoblash pribori Isteʼmolchining aybisiz nosoz holga kelganda, hisoblash pribori TGNHATga ulangan boʻlib, tizimdan arxiv maʼlumotlar olish imkoni boʻlganda, hisob-kitob amalga oshirishda ushbu maʼlumotlardan foydalaniladi.
Hisoblash pribori nosoz holga kelganda, Isteʼmolchi 24 soatdan kechiktirmasdan bu haqida Yetkazib beruvchiga xabar berishi, shuningdek, Isteʼmolchini va gazdan foydalanuvchi uskunalari ish jadvalini tuzishi va gazdan foydalanilmaydigan gaz uskunalarini Yetkazib beruvchi Isteʼmolchi ishtirokida tamgʻalab qoʻyishi va tegishli dalolatnoma rasmiylashtirishi shart.
ye) gazlashtirish hujjatlarini rasmiylashtirmasdan qoʻshimcha gaz qurilmasi oʻrnatish holati aniqlanganda (qoʻshimcha gaz anjomlarini oʻrnatib olib foydalanayotganlik fakti boʻyicha asoslantiruvchi hujjatlar mavjud boʻlganida), 
-oxirgi xatlov dalolatnomasi tuzilgan kundan, lekin bir hisob-kitob davridan koʻp boʻlmagan vaqtda.
Gaz uzib qoʻyilganidan soʻng oʻzboshimchalik bilan qayta ulanganda, isteʼmol qilingan gaz hajmi va uning qiymati gaz uzib qoʻyilgan kundan boshlab, ulangan gazdan foydalanish uskunasining bir sutkada 24 soat ichida toʻliq quvvat bilan ishlab turishi hisobidan aniqlanadi.
Bunda qoidabuzarlik toʻgʻrisidagi dalolatnomaga muvofiq amalga oshirilgan qayta hisob-kitob hajmi va summasi qonun buzilishi natijasida keltirilgan zararni hisoblash uchun asos hisoblanadi.
3.14. Yetkazib beruvchi tomonidan yetkazib beriladigan gaz hajmining ishonchliligiga taʼsir koʻrsatuvchi gaz oʻlchash pribori va/yoki oʻlchov kompleksining ishlashi buzilgan holatlar aniqlanganda, Yetkazib beruvchi “Oʻzstandart” agentligi boʻlinmalarida oʻlchov komplekslari va gazni hisoblash priborlarini ekspertizadan oʻtkazishni talab qilish huquqiga ega.
Agar gaz oʻlchash pribori va/yoki oʻlchov kompleksi nosoz boʻlsa, ekspertizadan oʻtkazganlik uchun toʻlovlar Isteʼmolchi tomonidan, soz holatda boʻlganda esa Yetkazib beruvchi tomonidan amalga oshiriladi.
3.15. Agar gaz oʻlchash pribori va/yoki oʻlchov kompleksi nosoz holga kelganda yoki gaz sizib chiqish holatlari aniqlangan taqdirda Isteʼmolchi 24 soatdan kechiktirmasdan bu haqida Yetkazib beruvchiga xabar berishi, shuningdek, Isteʼmolchini va gazdan foydalanuvchi uskunalari ish jadvalini tuzishi va gazdan foydalanilmaydigan gaz uskunalarini Yetkazib beruvchi Isteʼmolchi ishtirokida tamgʻalab qoʻyishi va tegishli dalolatnoma rasmiylashtirishi shart.

IV. YETKAZIB BERILGAN GAZ UCHUN HISOB-KITOBNI
AMALGA OSHIRISH

1. Isteʼmolchi mazkur shartnoma asosida yetkazib berilgan gaz uchun toʻlovni amalga oshirishi shart.
4.2. Gaz uchun narxlar vakolatli organ tomonidan amaldagi qonunchilikka muvofiq belgilanadi.
Bunda, Isteʼmolchining idoraviy va munitsipal uy-joy fondiga, yotoqxonalariga va aholi ehtiyoji uchun lokal qozonxonalariga Yetkazib beruvchi tomonidan maishiy isteʼmolchilar uchun belgilangan tarif qoʻllaniladi va bu toʻgʻrisida shartnomaning ilovasiga muvofiq qayd etiladi.
4.3. Isteʼmolchi hisob-kitob qilish davri boshlanishidan kamida 5 kun oldin Yetkazib beruvchi hisob raqamiga ushbu shartnomaning 1.4 va 1.5-bandlarida koʻrsatilgan oylik gaz hajmi qiymatining 70 foiz summasini oldindan toʻlaydi.
Hisob-kitob davri boshlanishidan kamida 5 kun oldin hisob-kitobni 50 foiz oldindan haq toʻlash asosida amalga oshirish xohishini bildirgan isteʼmolchilar hisob-kitob amalga oshiriladigan davrni koʻrsatib yetkazib berilgan tabiiy gaz uchun 50 foiz oldindan haq toʻlash asosida hisob-kitob qilish toʻgʻrisida Yetkazib beruvchiga bildirgi tartibida murojaat qilishga haqlidir. Bunday holatlarda isteʼmolchilar hisob-kitob davri boshlanishidan kamida 5 kun oldin gaz taʼminoti tashkilotining hisob raqamiga tabiiy gaz yetkazib berishga tuzilgan shartnomada koʻrsatilgan oylik tabiiy gaz hajmi qiymati summasining 50 foizi miqdorida oldindan haq toʻlashlari shart. Amalda isteʼmol qilingan tabiiy gaz hajmi uchun yakuniy hisob-kitob hisobot oyining oxirigacha amalga oshiriladi.
4.4. Isteʼmolchiga gaz oldindan toʻlovsiz yetkazib berilmaydi.
4.5. Oldindan toʻlov amalga oshirilmagan taqdirda, Isteʼmolchiga gaz yetkazib berilmaydi (strategik korxonalar va ijtimoiy ahamiyatga ega isteʼmolchilar bundan mustasno).
4.6. Isteʼmolchi tomonidan olingan gaz uchun uzil-kesil hisob-kitob qilish hisob-kitob oyidan keyingi oyning 10-kunigacha amalga oshiriladi.
4.7. Strategik va ijtimoiy ahamiyatga ega Isteʼmolchilar hisob-kitob qilish oyi tugagandan keyin 30 kun mobaynida olingan gaz uchun yakuniy hisob-kitobni amalga oshiradilar.
4.8. Gazdan foydalanishda Isteʼmolchining aybi bilan gaz yetkazib berishga shartnomada koʻrsatilgan hajmdan kam foydalanilgan taqdirda, avans tarzida toʻlangan mablagʻlar qaytarilmaydi, koʻrsatib oʻtilgan mablagʻlar esa kelgusida gazdan foydalanishda hisobga olinadi.
4.9.  Isteʼmolchi tomonidan gaz yetkazib berish uchun tuzilgan shartnomada hisob-kitob oyi davomida belgilanganidan koʻp hajmda va Yetkazib beruvchi bilan oldindan kelishilmasdan gaz olingan takdirda, Isteʼmolchidan (gaz yetkazib berishning alohida tartibi belgilanadigan strategik tashkilotlar bundan mustasno) shartnomadagi hajmlardan ortiqcha olingan gaz qiymatiga nisbatan 1,4 koeffitsiyent bilan oshirilgan toʻlov undiriladi.
Bunda, gazning hisobini yuritilishida isteʼmolchi aybdorligi asoslantirilib kamchiliklari aniqlanganda, isteʼmol qilingan gaz hajmini oʻrnatilgan gaz asbob-uskunalarini toʻliq quvvati boʻyicha qayta hisob-kitob qilingan taqdirda, isteʼmolchidan shartnomadagi hajmlardan ortiqcha olingan gaz qiymatiga nisbatan 1,4 koeffitsiyent bilan oshirilgan toʻlov undirilmaydi. 
Navbatdagi oy (chorak) uchun koʻrsatilgan gaz hajmlari boʻyicha ushbu shartnoma oʻzgartirilishidan oldin Isteʼmolchi Yetkazib beruvchiga bu haqida oʻn kundan kechikmay xabar bergan taqdirda, bunday holatlar ortiqcha olingan miqdor deb hisoblanmaydi.
4.10. Gaz uchun isteʼmolchining toʻlov muddati oʻtgan qarzi mavjud boʻlgan taqdirda, uning avans toʻlovi hisobiga oʻtkazilgan mablagʻlari isteʼmolchini xabardor qilgan holda, toʻlov muddati oʻtgan qarzni toʻlashga yoʻnaltiriladi va avans toʻlovi sifatida hisobga olinmaydi.
4.11.  Yetkazib beruvchi va Isteʼmolchi oʻrtasidagi hisob-kitob haqqoniyligini taʼminlash uchun hisobot davrida Gazni yetkazib berish-qabul qilish dalolatnomasi rasmiylashtiriladi.
Dalolatnomani rasmiylashtirishda quyidagilar inobatga olinadi:
a) gaz hisoblash pribori koʻrsatkichlari, avtomatik tarzda toʻgʻrilanadigan gazni hisoblash priboridan hisobot davri uchun olingan (koʻchirma) arxiv maʼlumotlari;
b) isteʼmolchi gaz tarmoqlari va GTSHdagi texnologik yoʻqotishlarning hisoblangan hajmi koʻrsatilgan holda rasmiylashtirilgan dalolatnoma.
4.12. Koʻrsatkichlar olinganidan soʻng keyingi oyning 5-kuniga qadar Yetkazib beruvchi tomonidan hisob-kitob oyi uchun gaz yetkazib berish va qabul qilish dalolatnomasi va schet-faktura rasmiylashtiriladi.
 4.13. Isteʼmolchi oyning 7 kunidan kechiktirmasdan Yetkazib beruvchidan hisob-kitob oyi uchun gaz yetkazib berish va qabul qilish dalolatnomasini va schet-fakturani qabul qilib oladi va imzolaydi hamda bir nusxasini Yetkazib beruvchiga joʻnatadi.
4.14. . Gazni yetkazib berish-qabul qilish dalolatnomasini imzolamaslik yoki uni eʼtirozlar bilan imzolash Isteʼmolchini koʻrsatib oʻtilgan tabiiy gaz hajmlari uchun toʻlovlardan ozod qilmaydi. Yetkazib berilgan yoki qabul qilingan gaz miqdorini aniqlashdan norozi boʻlgan tomon dalolatnomada norozilik sabablarini majburiy aks ettirish yoʻli bilan hisob-kitob qilish oyi tugagandan keyin 10-kungacha boshqa tomonga bu toʻgʻrisida dalolatnomaning bir nusxasini taqdim qiladi. Ushbu masalani oʻzaro hal etish imkoniyati boʻlmaganda, kelishmovchilik sabablari qonunchilikda belgilangan tartibda koʻrib chiqilishi kerak.
4.16. Yetkazib berilgan tabiiy gaz uchun qarzlarni undirish toʻgʻrisidagi daʼvolar boʻyicha arizalar iqtisodiy ishlar boʻyicha sudida koʻrib chiqilayotganda tabiiy gaz yetkazib beruvchi tashkilot oldindan davlat boji toʻlashdan ozod qilinib, keyinchalik davlat boji summasi aybdor tomondan undiriladi.  
4.17. Gaz uchun amaldagi tariflar (narxlar) oʻzgargan holatda, Yetkazib beruvchi bu haqidagi axborotni oʻn besh kun oldin ommaviy axborot vositalari orqali xabardor qiladi. Gaz uchun tariflar oʻzgarganida, mazkur Shartnoma oʻz kuchida qoladi, isteʼmol qilingan gaz uchun toʻlov esa yangi tarif asosida, u qonunda belgilangan tartibda kuchga kirganidan soʻng amalga oshiriladi.
Bunda isteʼmolchi tabiiy gazning avans tariqasida toʻlangan hajmi uchun toʻlov kunidan boshlab koʻpi bilan keyingi 1 oy qoʻshimcha toʻlov toʻlashdan ozod qilinadi.
Foydalanilgan gaz uchun toʻlov summasi gaz isteʼmolini hisobga olish priborlaridan koʻrsatgichlarni olish vaqtida amalda boʻlgan tariflar asosida hisoblanadi. Tariflar oʻzgarganda, avval hisoblangan summa boʻyicha tariflar oʻzgarishiga qadar toʻlov amalga oshirilmagan boʻlsa, qayta hisob-kitob qilinmaydigan qarzdorlik vujudga kelgan deb tan olinadi.

V. HUQUQBUZARLIKLAR VA GAZDAN NOQONUNIY
FOYDALANISH UCHUN JAVOBGARLIK

5.1. Gazdan foydalanishda Isteʼmolchi tomonidan 3.13-bandida koʻrsatib oʻtilgan huquqbuzarliklarga yoʻl qoʻyilishi, Yetkazib beruvchi va Isteʼmolchi vakillari tomonidan imzolanadigan va ikki nusxada tuziladigan dalolatnoma bilan rasmiylashtiriladi.
5.2. . Ushbu shartnomaning 5.1-bandiga asosan rasmiylashtirilgan dalolatnomaga muvofiq Isteʼmolchidan, Yetkazib beruvchi vakilining soʻnggi koʻzdan kechirish kunidan boshlab, foydalangan gaz hajmi qiymati (amaldagi tariflar boʻyicha) undiriladi.
5.3. Bunda mazkur shartnomaning 5.2-bandida koʻrsatilgan holatlarda gaz hajmi qiymatining undirilishi Isteʼmolchini qonunchilikda belgilangan javobgarlikdan ozod qilmaydi.

VI. TARMOQDAN UZIB QOʻYISH VA QAYTA ULANISH TARTIBI

6.1. Isteʼmolchi (strategik korxonalar va ijtimoiy ahamiyatga ega isteʼmolchilar bundan mustasno) gaz tarmoqlaridan quyidagi holatlarda uzib qoʻyiladi:
– foydalanilgan gaz uchun hisob-kitob oʻz vaqtida amalga oshirilmaganligi natijasida qarzdorlik mavjud boʻlganda;
–Yetkazib beruvchining qonunchilikda belgilangan koʻrsatmalari bajarilmaganda, shu jumladan uning vakillari hisoblash priborlaridan koʻrsatkichni olishiga qoʻyilmaganda;
– hisoblash priborlariga qasddan zarar yetkazilganda, pribor koʻrsatgichlarini oʻzgartirish maqsadida ularning ishlashiga toʻsqinlik qiluvchi xatti-harakatlar amalga oshirilgan va boshqa Tabiiy gazdan foydalanish qoidalarini buzish holatlarida;
– gazni talon-taroj qilish, gaz tarmoqlariga noqonuniy ulanish holatlari aniqlanganda.
–TGNHAT nosoz yoki mavjud boʻlmasa.
6.2. Yetkazib beruvchi yetkazib berilgan gaz uchun qarzdor boʻlgan Isteʼmolchini qarzni besh kun ichida uzishi lozimligi haqida xabardor qiladi.
Yetkazib beruvchi Isteʼmolchini xabardor qilgan vaqtdan boshlab besh kun muddat oʻtgandan soʻng, Isteʼmolchini debitor qarzdorlik uchun gaz tarmoqlaridan uzib qoʻyish va ularni qaytadan ulashni qonun hujjatlarida belgilangan tartibda amalga oshiradi.
Qayta ulanishda Isteʼmolchidan toʻlov kuni amalda boʻlgan bazaviy hisoblash miqdorining oʻn baravari miqdorida haq undiriladi. Bunda, TGNHATga ulangan hamda hisobga olish pribori avtomatik tarzda oʻchirib-yoqish qurilmasiga ega boʻlgan isteʼmolchilarni gaz tarmoqlariga qayta ulanishi uchun haq undirilmaydi.

VII. TARAFLARNING HUQUQLARI VA MAJBURIYATLARI.

7.1. Yetkazib beruvchi quyidagilarga majbur:
- oʻziga qarashli boʻlgan gaz tarmoqlarini soz holatda saqlash va ularni 
oʻz hisobidan taʼmirlash-tiklashga;
- oʻz gaz tarmoqlarining texnik holatini va ularda ruxsatsiz ulanishlarni aniqlash uchun davriy koʻzdan kechirishga;
- gaz yetkazib berish qisqartirish yoki toʻxtatish toʻgʻrisida ushbu shartnomaning 2.4 va 2.5-bandlari talablariga koʻra Isteʼmolchini xabardor qilishga;
- oʻzboshimchalik bilan ulanish holatlari aniqlanganda, gaz tarmoqlari moddiy boyliklarining talon-taroj qilinganligi toʻgʻrisida huquqni muhofaza qilish organlarini xabardor qilishga;
- isteʼmolchiga gaz yetkazib berish shartnomasida kelishilgan shartlar asosida gaz yetkazib berishga;
- vakolatli davlat organlarining majburiy koʻrsatmalarini bajarishga;
- qonunchilik hujjatlarida belgilangan strategik va ijtimoiy ahamiyatga ega boʻlgan isteʼmolchilarni ob-havo sovib ketishi davrida tabiiy gaz bilan uzluksiz taʼminlash maqsadida ushbu shartnomaning 2.5-bandi talablaridan kelib chiqqan holda tabiiy gazni qisqartirish yoki toʻxtatib qoʻyishga.
Yetkazib beruvchi Qonunchilikka muvofiq boshqa majburiyatlarga ham ega boʻlishi mumkin.
Yetkazib beruvchining boshqa majburiyatlari
7.2. Yetkazib beruvchi quyidagi huquqlarga ega:
- isteʼmolchini belgilangan tartibda ushbu shartnomaning 2.4 va 2.5-bandlari talablariga muvofiq xabardor qilgan holda, gazni yetkazib berishni qisqartirish yoki toʻxtatish;
- oʻzboshimchalik bilan ulanish holatlari aniqlanganda, ularni gaz tarmogʻidan uzib qoʻyish; 
- isteʼmolchilardan Tabiiy gazdan foydalanish qoidalari va gazni yetkazib berish shartnomasi talablariga rioya etishini talab qilish;
- shartnomani qonun hujjatlariga muvofiq bir tomonlama bekor qilish;
- gaz tarmoqlarida avariyaning oldini olish yoki bartaraf etish yuzasidan kechiktirib boʻlmaydigan choralarni koʻrish zarurati yuzaga kelganda, isteʼmolchi bilan kelishmasdan va uni ogohlantirmasdan hamda zudlik bilan xabardor qilgan holda, tabiiy gazni yetkazib berishni toʻxtatish yoki cheklash.
Yetkazib beruvchining boshqa huquqlari.
7.3. Isteʼmolchi quyidagilarga majbur:
- gazdan oqilona va samarali foydalanishga;
- har oyning 5-sanasigacha Yetkazib beruvchiga uning vakili bilan birga elektron gaz hisobdonini arxiv maʼlumotlari (raspechatka) yoki gazni hisobga olish priborlarining koʻrsatkichlarini taqdim etishga;
- tasarrufidagi gaz quvurlari va uskunalarini texnik jihatdan soz holatda saqlashga; 
- gaz tarmoqlarida yoki gazdan foydalanish uskunasida vujudga kelgan tabiiy gaz sizib chiqishi holati haqida gaz taʼminoti tashkiloti dispetcherlik xizmatlarini zudlik bilan xabardor qilishga;
- oʻzining gaz tarmoqlari daxlsizligini taʼminlash va ehtimoli boʻlgan ruxsatsiz ulanishlarni aniqlash maqsadida ularni va ulardagi uskunalarni muntazam ravishda koʻzdan kechirib chiqishga;
- gaz taʼminoti tashkilotlari gaz tarmoqlariga sertifikatlanmagan, gazlashtirish loyihasiga (keyingi oʻrinlarda LTH deb ataladi) muvofiq boʻlmagan gazdan foydalanish uskunasining ulanishiga yoʻl qoʻymaslikka;
- gaz taʼminoti tashkiloti vakillarining (tegishli guvohnoma koʻrsatilgan taqdirda) gazni isteʼmol qilishni hisobga olish priborlarini va/yoki gazdan foydalanish uskunasini kunning istalgan vaqtida erkin koʻzdan kechirishini taʼminlashga;
- gazdan foydalanish uskunasidagi nosozliklarni (bunday turdagi ishlarni bajarish huquqiga ega boʻlgan ixtisoslashtirilgan brigadalar yoki xodim yordamida) bartaraf etishga;
-gaz isteʼmolini hisobga olish priborlari koʻrsatkichlarini oʻzgartirish maqsadida ularning ishlashiga toʻsqinlik qiluvchi harakatlarni amalga oshirmaslikka, ularning qasddan buzilishiga yoʻl qoʻymaslikka va oʻrnatilgan tamgʻalarning butunligini taʼminlashga;
- gaz isteʼmolini hisobga olish priborlari ishidagi nosozlik aniqlangan taqdirda, 24 soat ichida gaz taʼminoti tashkilotini oʻzi uchun qulay shaklda darhol xabardor qilishga;
Isteʼmolchining boshqa majburiyatlari
7.4. Isteʼmolchi Yetkazib beruvchidan quyidagilarni talab qilish huquqiga ega:
- yetkazib berilgan gazning aniqlangan hajmiga va boshqa parametrlariga norozi boʻlgan taqdirda, Yetkazib beruvchining gaz isteʼmolini hisobga olish priborlari ishlashining ishonchliligini tekshirish uchun komissiya tashkil etish;
- tabiiy gazning standartlashtirish boʻyicha normativ hujjatlarda koʻzda tutilgan sifatda va yetkazib berish rejimiga rioya qilgan holda uzatilishi;
- shartnoma bekor qilinganda, foydalanilmagan gaz hajmi uchun toʻlangan summani qaytarish;
- shartnomani qonun hujjatlariga muvofiq bir tomonlama bekor qilish;
- gazni yetkazib berish toʻxtatilganda, zararni qoplashni talab qilish;
- gaz yetkazib berishni vaqtincha toʻxtatishni.
Isteʼmolchi konunchilik hujjatlarida belgilangan boshqa huquqlarga ega boʻlishi mumkin.
Isteʼmolchining boshqa huquqlari

VIII. TARAFLARNING MODDIY JAVOBGARLIGI

8.1. Yetkazib beruvchi Isteʼmolchiga shartnomaga asosan gaz yetkazib bermagan yoki toʻliq yetkazib bermaganligi oqibatida yetkazilgan aniq zarar va boy berilgan foydani belgilangan tartibda qoplaydi.
8.2. Yetkazib beruvchi tomonidan shartnoma majburiyatlari bajarilmasligi natijasida Isteʼmolchiga moddiy zarar yetkazilganda, Isteʼmolchi 
Yetkazib beruvchining mansabdor shaxsiga nisbatan belgilangan tartibda jarima qoʻllash boʻyicha sudga murojaat etish huquqiga ega. 
8.3. Shartnomada koʻrsatilgan hajmdan kam hajmda gaz yetkazib berilgan taqdirda, Yetkazib beruvchiga nisbatan amaldagi qonunchilikda belgilangan tartib asosida jarima sanksiyalari qoʻllaniladi, quyidagi holatlar bundan mustasno:
a) fors-major holatlar;
b) gaz tarmoqlarida avariya holatlari;
v) qish davrida vaqtincha gaz yetkazib berishni belgilangan tartibda cheklash joriy etilganda (Oʻzbekiston Respublikasi Vazirlar Mahkamasining 2008-yil 24-dekabrdagi 277-son qarori, shuningdek, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari qarorlari bilan tasdiqlangan gaz yetkazib berish tarmogʻidan uzib qoʻyilmaydigan obyektlar roʻyxatiga kiritilgan korxonalardan tashqari).
8.4. Yetkazib berilgan tabiiy gazning sifati shartnoma yoki normativ hujjatlar talablariga mos kelmaganda, Isteʼmolchi gaz qabul qilish yoki uning uchun haq toʻlashni rad etganda Yetkazib beruvchidan yetkazib berilgan sifati zarur darajada boʻlmagan gaz hajmi qiymatining 20 foizi miqdorida jarima toʻlashni talab qilish huquqiga ega. Agar, gaz qiymati toʻlangan boʻlsa, Isteʼmolchi Yetkazib beruvchidan belgilangan tartibda toʻlangan summani qaytarishni talab qilish huquqiga ega.
8.5. Yetkazib beruvchi tomonidan shartnomada koʻrsatilgan hajmlardan kam gaz yetkazib berilganda, Yetkazib beruvchi Isteʼmolchiga muddati oʻtgan har bir kun uchun majburiyatlarning bajarilmagan summasining 0,5 foizi miqdorida, biroq yetkazib berilmagan gaz qiymatining 50 foizidan oshmaydigan miqdorda penya toʻlaydi.
8.6 Shartnomada koʻrsatib oʻtilgan muddatlarda yetkazib berilgan gaz haqi oʻz vaqtida toʻlanmagan taqdirda, Isteʼmolchi muddati oʻtgan har bir kun uchun muddati oʻtgan toʻlov summasining 0,4 foizi miqdorida, biroq muddati oʻtgan toʻlov summasining 50 foizidan oshmaydigan miqdorda penya toʻlaydi.
Alohida tartibi belgilanadigan strategik tashkilotlar gaz taʼminoti tashkilotiga toʻlov muddati oʻtgan har bir kun uchun toʻlov muddati oʻtgan summaning 
0,1 foizi miqdorida, lekin muddati oʻtgan summasining 50 foizidan koʻp boʻlmagan miqdorda penya toʻlaydi. 


IX. KORRUPSIYAGA QARSHI TALABLAR

9.1. Ushbu shartnomaning har bir tomoni oʻziga nisbatan qoʻllaniladigan barcha, shu jumladan Oʻzbekiston Respublikasi amaldagi qonunchilik va normativ hujjatlaridagi Korrupsiyaga qarshi tegishli shartlar va talablarni tushunishi haqida bir-birini ishontiradi va ularga amal qilishini kafolatlaydi. 
9.2. Isteʼmolchi ushbu shartnoma amalda boʻlgan butun davr mobaynida u (shuningdek uning mansabdor shaxslari, direktori, xodimlari, agentlari va boshqa vakillari) Yetkazib beruvchining manfaatlarida uning agenti yoki vakili sifatida harakat qilib, Yetkazib beruvchining hamda Oʻzbekiston Respublikasi amaldagi qonunchilik va normativ hujjatlarining Korrupsiyaga qarshi tegishli shartlari va talablariga qatʼiy rioya etish majburiyatini oladi.

X. NIZOLARNI HAL ETISH TARTIBI

10.1. Kelishmovchiliklar va nizoli masalalar yuzaga kelgan taqdirda tomonlar qonunchilik talablariga koʻra, ularni sudgacha hal etish choralarini koʻradilar.
Kelishmovchiliklar va nizoli masalalarni hal etish uchun taraflar belgilangan tartibda vakolatli organlarga yoki sudga murojaat qilishga haqlidir.
10.2. Shartnoma shartlarini bir tomonlama rad etish va bir tomonlama oʻzgartirishga yoʻl qoʻyilmaydi, qonunda belgilangan holatlar bundan mustasno.

XI. FORS-MAJOR HOLATLAR

11.1. Tomonlar ularning xohish va harakatlariga bogʻliq boʻlmagan tabiiy ofatlar yoki ijtimoiy-iqtisodiy vaziyatlar sababli ushbu sharoitlarda qaytarib boʻlmaydigan va oldindan bilib boʻlmaydigan favqulodda holatlarni oʻz ichiga olgan yengib boʻlmas kuch (fors-major) oqibatida oʻz zimmasiga olingan majburiyatlarni bajara olmasa, tomonlardan hech biri oʻz majburiyatlarini toʻliq yoki qisman bajarmagani uchun javob bermaydi. 
11.2. Agar koʻrsatilgan fors-major holatlari majburiyatlarning shartnomada belgilangan muddatlarda bajarilishiga taʼsir qilsa, u holda ushbu muddatlar fors-major holatlarining amal qilish vaqtiga, ammo tabiiy taʼminoti shartnomasining amal qilish muddatidan koʻp boʻlmagan vaqtga uzaytiriladi. 

XII. SHARTNOMANING AMAL QILISHI

12.1. Ushbu shartnomaga kiritiladigan har qanday oʻzgartirish va qoʻshimchalar yozma ravishda rasmiylashtirilgan va tomonlar oʻrtasida imzolangan boʻlishi lozim.
12.2. Byudjet tashkilot uchun shartnoma Oʻzbekiston Respublikasi Prezidentining 2007-yil 28-fevralidagi PQ-594-son qaroriga asosan Gʻaznachilik boʻlimi tomonidan majburiy tartibda roʻyhatdan oʻtkazilgan kundan boshlab kuchga kiradi.
12.3. Ushbu shartnoma Shartnomaning amal qilish muddati tugaydigan kungacha boʻlgan muddatga tuziladi. Shartnomaning amal qilish muddati tugashi munosabati bilan tomonlardan hech biri uni bekor qilish haqida murojaat qilmagan taqdirda, shartnoma keyingi yilga uzaytirilgan hisoblanadi.
Byudjet tashkilotlari uchun shartnoma bir yilga tuziladi, shartnomaning muddati tugaganidan keyin, agar tomonlardan biri shartnomani bekor qilish toʻgʻrisida talab bilan murojaat qilmagan boʻlsa, shartnoma keyingi yilga uzaytirilgan hisoblanadi. Byudjetdan mablagʻ oluvchilar har yili 31-dekabr sanasiga qadar yangi shartnoma tuzishlari lozim.
12.4. Tomonlarning ushbu shartnoma boʻyicha daʼvolari daʼvo qabul qilingan kundan boshlab 30 kun mobaynida koʻrib chiqiladi.
Tomonlar oʻrtasidagi oʻzaro kelishuvga asosan hal etilmagan nizolar javobgarning joylashgan joyidagi Iqtisodiy sud tomonidan hal qilinadi.

XIII. SHARTNOMANING OʻZGARTIRISH VA BEKOR QILISH TARTIBI

13.1 Fuqarolik kodeksida, boshqa qonunlarda yoki mazkur shartnomada boshqacha tartib nazarda tutilgan boʻlmasa, shartnoma taraflarning kelishuviga muvofiq oʻzgartirilishi va bekor qilinishi mumkin.
Taraflardan birining talabi bilan shartnoma sud tomonidan faqat quyidagi hollarda oʻzgartirilishi yoki bekor qilinishi mumkin:
a) ikkinchi taraf shartnomani jiddiy ravishda buzsa;
b) Fuqarolik Kodeksi, boshqa qonunlar va shartnomada nazarda tutilgan oʻzga hollarda.
Taraflardan birining shartnomani buzishi ikkinchi tarafga u shartnoma tuzishda umid qilishga haqli boʻlgan narsadan koʻp darajada mahrum boʻladigan qilib zarar yetkazishi shartnomani jiddiy buzish hisoblanadi.
Bir taraf shartnomani bajarishdan toʻla yoki qisman bosh tortib, qonun yohud taraflarning kelishuvida bunga yoʻl qoʻyilsa, shartnoma tegishlicha bekor qilingan yoki oʻzgartirilgan hisoblanadi.
13.2 Fuqarolik Kodeksining 455, 476-moddalarida nazazarda tutilgan asoslarga koʻra tabiiy gaz yetkazib berish Yetkazib beruvchi bir tomonlama bekor qilishga xaqli. 
13.3 Shartnomani amal qilish davrida shartnoma VI-boʻlimida nazarda tutilgan bandlarini bir necha bor buzish holatlarida bekor qilinishi mumkin.
13.4. Isteʼmolchi tomonidan shartnomaning 13.1–bandida koʻrsatilgan 
qoida–buzarliklar bartaraf etilib, ushbu qoidabuzarliklar natijasida yetkazilgan zarar toʻliq qoplanganidan soʻng, isteʼmolchi bilan gaz yetkazib berish shartnomasi tuziladi.


XIV. YAKUNLOVCHI QOIDALAR

14.1. Ushbu shartnoma 14 varaqdan iborat boʻlib, bir xil yuridik kuchdagi ikki nusxada tuzilgan va har bir tomonda bir nusxadan saqlanadi.

XIV. TOMONLARNING BANK REKVIZITLARI VA MANZILI:

	“Isteʼmolchi”
	
	“Yetkazib beruvchi”

	Manzil:Isteʼmolchi tashkilotning manzili
	
	Manzil:Yetkazib beruvchi tashkilotning manzili

	Pochta manzili: Isteʼmolchi tashkilotning pochta manzili
	
	KTUT kodi: Yetkazib beruvchi tashkilotning KTUT kodi

	KTUT kodi: Isteʼmolchi tashkilotning KTUT kodi
	
	XXTUT kodi: Yetkazib beruvchining XXTUT kodi

	XXTUT: Isteʼmolchi tashkilotning XXTUT kodi
	
	Bogʻlanish telefoni: Yetkazib beruvchining aloqa raqami


	Bogʻlanish telefoni: Isteʼmolchi tashkilotning telefon aloqa raqami
	
	

	Toʻlovlar uchun bank hisob-raqami: Isteʼmolchi tashkilotning bank hisob-raqami
	
	Toʻlovlar uchun bank hisob-raqami: Yetkazib beruvchining bank hisob raqami

	Bank nomi: Isteʼmolchi tashkilot bankining nomi
	
	Bank nomi: Yetkazib beruvchi bankining nomi

	FPM : Isteʼmolchining FPM raqami
	
	FPM : Yetkazib beruvchining FPM kodi

	STIR: Isteʼmolchining STIR raqami
	
	STIR: Yetkazib beruvchining STIR raqami

	Isteʼmolchi tashkilot rahbari lavozimi

	_________
Imzo Muhr

	
	Yetkazib beruvchi tashkilot rahbari lavozimi  
	_________
Imzo Muhr






Yurist maslahatchi xulosasi:

_________________________________________________________________
_______________________________________________________________________
_______________________________________________________________________
_______________________________________________________________________
_______________________________________________________________________
______________
	
_______________________________
(F.I.O.)
	
_________________
(imzo, muhr)
	
	
________________
(sana)









Foydalanishga qabul qilingan gazda ishlaydigan qurilmalar
ROʻYXATI

	T/r
	Korxona, boʻlim, sex va boshqalarning nomlanishi
	Agregatlar
	Gazni loyihaviy sarfi (pasport), m3/soat
	Hisobga olish priborlari turlari
	Izoh*

	
	
	nomlanishi
	soni
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	



	*___________ qanday tariflar qoʻllanilishi qayd etiladi, tabiiy gazdan aholini gaz bilan taʼminlash uchun foydalanadigan idoraviy va munitsipal uy-joy fondiga, yuridik shaxslar yotoqxonalariga va xususiy uy-joy mulkdorlari shirkatlariga hamda aholi ehtiyoji uchun lokal qozonxonalarga maishiy isteʼmolchilar uchun belgilangan tarif qoʻllanilishini nazarda tutib, ushbu holat alohida qayd etiladi.


Kelishilgan:

	Yetkazib beruvchi
   
	
	Isteʼmolchi
 

	Yetkazib beruvchining nomi va tashkiliy huquqiy shakli

	
	Isteʼmolchining nomi va tashkiliy huquqiy shakli

	      
Yetkazib beruvchi tashkilot rahbari F.I.O.si    

	
_________
	
	
Isteʼmolchi tashkilotning rahbari F.I.O.si    

	
_________

	
	
	Imzo Muhr

	
	
	
	Imzo Muhr





